Jinjak. Jinjak — Buxoro viloyati Kogon tumanidagi qishloq. Buxoro shevasida goʻshtning haddan ziyod qovurilib, qattiqlashib qolgan holatiga qarata qoʻllaniladigan soʻz. Majoziy maʼnoda gʻam-anduhdan kuyish, birovlardan yetgan tashvishlardan azoblanish. Soʻzning toponimga aylanishi eʼtiborni tortadi. Joyning tabiiy sharoitini aks ettirgan atama sifatida vujudga kelgan deb taxmin qilish mumkin. Chunki, dukkakli oʻsimliklarning bir turi ham jinjak deb ataladi. Mazkur atama shu turdagi oʻsimliklar etishtiriladigan mavzega nisbatan qoʻllangan.